Folketing
2000-12-13

Må jeg til hr. Kofod-Svendsen sige om fiskerisektoren og spørgsmålet om EU-finansiering, at jeg ikke mener, at EU's tilskudsordninger fuldt ud skal afgøre, hvilken prioritet en udgift har herhjemme. Udgangspunktet for at vurdere, hvad der er brug for i vores driftsbudget inden for staten, er også, hvad vi vil, og ikke kun, hvad vi får refusion af fra EU. Jeg mener, vi skal tage stilling til det ud fra et dansk behov, og det vil være mit svar på det. Så beder hr. Kofod-Svendsen om en kommentar til den radikale skatteordfører, der ønsker at afvikle topskatten. Jeg mener, det er helt legalt i et politisk parti at føre en debat om, hvad man vil skattepolitisk, og det synes jeg Det Radikale Venstre gør. Det foregår for så vidt også i Socialdemokratiet, noget af det kommer så i avisen, andet gør ikke, det er ikke altid, man selv afgør det. Men jeg har aldrig hørt en radikal skatteordfører tale om ikke at ville finansiere de skattepolitiske ambitioner fuldt ud, og det er måske det, der er forskellen. Så vil hr.